paragraph_text: Tijekom Drugog svjetskog rata izrađivali su i pilotske "A-2" jakne za Ratno zrakoplovstvo SAD-a. S izradom istih tvrtka je započela 1941. godine dobivši ugovor pod šifrom "W535ac23381". Tvrtka je ugovor zadržala sve do kraja 1944. godine s napomenom da je pilotska "A-2" jakna ukinuta kao obvezni dio opreme američkih zrakoplovaca 1943. godine odlukom američkog generala Henry Harley "Hap" Arnolda. Do kraja Drugog svjetskog rata iste su izrađivale samo kao zamjena za dotrajale pilotske "A-2" jakne. Materijali izrade u to doba bila je konjska koža (eng. horsehide) i kozja koža (eng. goatskin). minijatura|250px|Cooper Sportswear vojna "A-2" pilotska jakna minijatura|250px|Cooper Sportswear vojna "A-2" pilotska jakna, etiketa minijatura|250px|Cooper Sportswear vojna "A-2" pilotska jakna, etiketa, varijacija i etiketa Branded garments Orchard M/C, koji je dobio ugovor za A-2 jakne 1992. godine, zajedno s Cooper Sportswear Tvrtka Cooper Sportswear, 1987. godine bila je jedna od mnogih koje su bile pozvane na natječaj za ponovnu izradu i uvođenje pilotskih "A-2" jakni za potrebe američkog ratnog zrakoplovstva. Tvrtka je prošla isti te su 1988. godine sklopili ugovor za izradu 53.000 pilotskih jakna za potrebe američkog zrakoplovstva. Na idućim natječajima za izradu pilotskih "A-2" jakna tvrtka je također dobivala ugovore (1992. uz tvrtku Branded Garments Orchard M/C., 1995. i 1996. godine), a od 1998. godine natječaje je dobivala tvrtka Cockpit USA, koja je u to doba obavljala svoju djelatnost pod nekadašnjim imenom "Avirex LTD.". Tvrtka Avirex LTD. 2006. godine mijenja ime u "Cockpit USA". Cooper je također izrađivao stilizirane A-2 i G-1 jakne, koje su po specifikacijama bile istovjetne jaknama koje je proizvodio za zrakoplovstvo i mornaričko zrakoplovstvo. Razliku je bilo najlakše uočiti po etiketama koje su se nalazile u unutrašnjosti jakne u visini vrata. Dok su A-2 jakne izrađivane za zrakoplovstvo imale bijelu etiketu s NSN (National Serial Number) i SPO (System Program Offices) brojem, od 1994. godine, i bile rađene pod imenom Saddlery, kod civilne verzije etiketa je bila narančaste boje i nije imala SPO i NSN broj, nego GAC i CSN broj. G-1 jakne jakne izrađivane za zrakoplovstvo su također imale bijelu etiketu sa SPO i NSN brojem, te su za razliku od A-2 jakni bile izrađivane pod imenom Cooper sportswear, a civilne verzije su imale plavu etiketu, bez SPO i NSN broja.